ประกาศกรมสรรพสามิตเรื่องหลักเกณฑ์และเงื่อนไขการเสียภาษีในอัตราศูนย์สำหรับน้ำมันหล่อลื่นและน้ำมันที่คล้ายกันที่ผลิตจากน้ำมันหล่อลื่น และน้ำมันที่คล้ายกันที่ใช้แล้ว[๑] เพื่อให้การเสียภาษีในอัตราศูนย์สำหรับน้ำมันหล่อลื่นและน้ำมันที่คล้ายกันที่ผลิตจากน้ำมันหล่อลื่น และน้ำมันที่คล้ายกันที่ใช้แล้วเป็นไปโดยถูกต้อง สะดวก รวดเร็ว มีประสิทธิภาพและมีมาตรฐานเป็นไปในแนวทางเดียวกันอาศัยอำนาจตามความใน (ค) ของ (๑) ของประเภทที่ ๐๑.๙๐ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐อธิบดีกรมสรรพสามิตจึงกำหนดหลักเกณฑ์และเงื่อนไขในการเสียภาษีในอัตราศูนย์สำหรับน้ำมันหล่อลื่นและน้ำมันที่คล้ายกัน ที่ผลิตจากน้ำมันหล่อลื่นและน้ำมันที่คล้ายกันที่ใช้แล้วโดยออกประกาศไว้ ดังต่อไปนี้ข้อ ๑ น้ำมันหล่อลื่น และน้ำมันที่คล้ายกันที่ผลิตจากน้ำมันหล่อลื่น และน้ำมันที่คล้ายกันที่ใช้แล้ว ที่จะเสียภาษีในอัตราศูนย์ตามประกาศนี้ต้องมีคุณสมบัติตามที่อธิบดีกรมสรรพสามิตประกาศกำหนดข้อ ๒ ผู้ประกอบอุตสาหกรรมที่จะเสียภาษีในอัตราศูนย์สำหรับน้ำมันหล่อลื่นและน้ำมันที่คล้ายกัน ที่ผลิตจากน้ำมันหล่อลื่น และน้ำมันที่คล้ายกันที่ใช้แล้วจะต้องได้รับใบอนุญาตประกอบกิจการโรงงานจากกรมโรงงานอุตสาหกรรมข้อ ๓ ผู้ประกอบอุตสาหกรรมที่ประสงค์จะเสียภาษีในอัตราศูนย์สำหรับน้ำมันหล่อลื่นและน้ำมันที่คล้ายกันที่ผลิตจากน้ำมันหล่อลื่นและน้ำมันที่คล้ายกันที่ใช้แล้ว ให้จัดทำคำขอเสียภาษีในอัตราศูนย์เป็นหนังสือพร้อมหลักฐานสำเนาใบอนุญาตประกอบกิจการโรงงานยื่นต่อสรรพสามิตพื้นที่ ณสำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ก่อนการนำน้ำมันหล่อลื่นและน้ำมันที่คล้ายกันที่เสียภาษีในอัตราศูนย์ออกจากโรงอุตสาหกรรมในครั้งแรกข้อ ๔ ผู้ประกอบอุตสาหกรรมต้องแจ้งรายละเอียดเกี่ยวกับกรรมวิธีการผลิตรายละเอียดคุณสมบัติ (Specification) ของวัตถุดิบหรือส่วนประกอบในการผลิตพร้อมส่งตัวอย่างวัตถุดิบที่ใช้ในการผลิต และรายละเอียดคุณสมบัติ (Specification) ของผลิตภัณฑ์ที่ผลิตได้พร้อมส่งตัวอย่างผลิตภัณฑ์ที่ผลิตได้ต่อสรรพสามิตพื้นที่ณ สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่พร้อมกับการยื่นคำขอเสียภาษีในอัตราศูนย์ตามข้อ ๓หากภายหลังมีการเปลี่ยนแปลงกรรมวิธีการผลิตให้แจ้งการเปลี่ยนแปลงดังกล่าวให้สรรพสามิตพื้นที่ที่โรงอุตสาหกรรมตั้งอยู่ทราบก่อนที่จะดำเนินการเปลี่ยนแปลงกรรมวิธีการผลิตทุกครั้งข้อ ๕ เมื่อผู้ประกอบอุตสาหกรรมได้ปฏิบัติตามข้อ๓ และข้อ ๔ แล้ว ให้สรรพสามิตพื้นที่ที่รับคำขอตามข้อ ๓มีอำนาจพิจารณาให้เสียภาษีในอัตราศูนย์สำหรับน้ำมันหล่อลื่น และน้ำมันที่คล้ายกันที่ผลิตจากน้ำมันหล่อลื่น และน้ำมันที่คล้ายกันที่ใช้แล้ว ตามประกาศนี้การอนุมัติให้เสียภาษีในอัตราศูนย์ให้มีผลตั้งแต่วันที่ผู้ประกอบอุตสาหกรรมได้ยื่นหนังสือขอเสียภาษีในอัตราศูนย์เป็นต้นไปข้อ ๖ ให้ผู้ประกอบอุตสาหกรรมแจ้งการรับน้ำมันหล่อลื่นและน้ำมันที่คล้ายกันที่ใช้แล้วเป็นหนังสือต่อสรรพสามิตพื้นที่แห่งท้องที่ที่โรงอุตสาหกรรมตั้งอยู่ก่อนที่จะมีการรับน้ำมันหล่อลื่น และน้ำมันที่คล้ายกันที่ใช้แล้วเข้าโรงอุตสาหกรรมในแต่ละวันผ่านทางโทรสารกรณีที่สรรพสามิตพื้นที่เห็นสมควรอาจสั่งให้เจ้าพนักงานสรรพสามิตไปทำการตรวจสอบน้ำมันหล่อลื่น และน้ำมันที่คล้ายกันที่ใช้แล้วที่รับเข้าโรงอุตสาหกรรมด้วยก็ได้ข้อ ๗ ให้ผู้ประกอบอุตสาหกรรมจัดทำบัญชีและงบเดือนดังนี้๗.๑บัญชีประจำวันแสดงการรับและการจ่ายวัตถุดิบ ตามแบบ ภส. ๐๗ ๐๑ เก็บไว้ที่โรงอุตสาหกรรมพร้อมหลักฐานประกอบการลงบัญชี๗.๒บัญชีประจำวันแสดงการผลิตและการจำหน่าย ตามแบบ ภส. ๐๗ ๐๒ เก็บไว้ที่โรงอุตสาหกรรมพร้อมหลักฐานประกอบการลงบัญชี๗.๓งบเดือนแสดงรายการเกี่ยวกับวัตถุดิบ การผลิต การจำหน่าย และยอดคงเหลือสินค้าตามแบบ ภส. ๐๗ - ๐๔ ยื่นให้สำนักงานสรรพสามิตพื้นที่แห่งท้องที่ที่โรงอุตสาหกรรมตั้งอยู่ภายในวันที่๑๕ ของเดือนถัดไปข้อ ๘ ผู้ประกอบอุตสาหกรรมต้องถือปฏิบัติตามระเบียบกรมสรรพสามิตว่าด้วยการควบคุมโรงอุตสาหกรรมน้ำมันหล่อลื่นและน้ำมันที่คล้ายกัน พ.ศ. ๒๕๖๐ข้อ ๙ กรณีที่ผู้ประกอบอุตสาหกรรมไม่ปฏิบัติตามข้อ๔ หรือข้อ ๖ ของประกาศนี้จะไม่ได้รับสิทธิเสียภาษีในอัตราศูนย์สำหรับน้ำมันหล่อลื่นและน้ำมันที่คล้ายกัน ที่ผลิตจากน้ำมันหล่อลื่นและน้ำมันที่คล้ายกันที่ใช้แล้วและต้องเสียภาษีรวมทั้งเบี้ยปรับและเงินเพิ่มในอัตราภาษีที่กำหนดไว้ในบัญชีท้ายกฎกระทรวงกำหนดพิกัดอัตราภาษีสรรพสามิต พ.ศ. ๒๕๖๐ที่ใช้บังคับ ณ วันที่ความรับผิดในอันจะต้องเสียภาษีเกิดขึ้นข้อ ๑๐ การดำเนินการใด ๆ ตามประกาศกรมสรรพสามิตเรื่อง หลักเกณฑ์และเงื่อนไขการยกเว้นภาษีสรรพสามิตสำหรับน้ำมันหล่อลื่นและน้ำมันที่คล้ายกัน ที่ผลิตจากน้ำมันหล่อลื่นและน้ำมันที่คล้ายกันที่ใช้แล้วที่ได้ดำเนินการไว้ก่อนวันที่ประกาศนี้ใช้บังคับ ให้เป็นอันใช้ได้ต่อไปจนกว่าจะสิ้นสุดไปโดยเงื่อนไขหรือเงื่อนเวลาที่กำหนดไว้หรือจนกว่าจะมีคำสั่งยกเลิกหรือเปลี่ยนแปลงข้อ ๑๑ ประกาศนี้ให้ใช้บังคับตั้งแต่วันที่ ๑๖ กันยายนพ.ศ. ๒๕๖๐ เป็นต้นไปประกาศ ณ วันที่ ๑๖ กันยายน พ.ศ.๒๕๖๐สมชาย พูลสวัสดิ์อธิบดีกรมสรรพสามิตพัชรภรณ์/จัดทำ๕ ตุลาคม๒๕๖๑[๑] ราชกิจจานุเบกษา เล่ม ๑๓๕/ตอนพิเศษ ๑๑๙ ง/หน้า ๑๑๔(เล่มที่ ๒)/๒๔ พฤษภาคม ๒๕๖๑